মধুশ্রী
মধুশ্রী (জন্ম নাম সুজাতা ভট্টাচার্য) একজন ভারতীয় গায়িকা, যিনি হিন্দি, তামিল, তেলুগু ইত্যাদি চলচ্চিত্র প্লেব্যাক গায়িকা হিসাবে গান গেয়ে থাকেন। মধুশ্রীর কন্ঠ প্রায়ই এ. আর. রহমানের কম্পোজিশনকৃত গানে শোনা যায়, তিনি একটি সংগীত পরিবার থেকে উঠে এসেছেন এবং ক্লাসিক্যাল ও ওয়েস্টার্ন ধারার সংগীতে তালিম নিয়েছেন। তার বাবার ইচ্ছে ছিল যে তিনি একজন ক্লাসিক্যাল সংগীতের শিল্পী হবেন। মধুশ্রী রবীন্দ্র ভারতী বিশ্ববিদ্যালয়ে পড়াশোনা করেন এবং সেখান থেকে তার স্নাতকোত্তর ডিগ্রী লাভ করেন। কিন্তু, তিনি সবসময়ই ইচ্ছা প্রকাশ করেছেন একজন প্লে ব্যাক সিঙ্গার হিসাবে প্রতিষ্ঠা পাওয়ার।